[{"text_idx": "#000002", "text": "Preskau\u0306 10 jarojn dau\u0306ris la renovigado de c\u0302irkau\u0306 200 historiaj muzikinstrumentoj el la Helmonta Klostro en Cze\u0328stochowa [c\u0302enstoh\u0302ova]. Tiun laboron efektivigis specialistoj de la Konservista Laborejo funkcianta c\u0302e la Nacia Muzeo en Poznano (la okcidenta Pollando). Ludis ilin dum la celebrado de liturgio, ankau\u0306 okaze de bonvenigo de eminentaj gastoj de la klostro, muzikistoj de la pau\u0306lana Helmonta Kapelo, establita meze de la 16-a jarcento. En plimulto temas pri lignaj blovinstrumentoj, sed estas inter ili ankau\u0306 violonoj, kontrabasoj au\u0306 violonc\u0302eloj, kiel violono de Helmer au\u0306 kontrabaso de Hofman. Temas krome pri netipaj instrumentoj kiel naturaj trumpetoj, korno, bekfluto au\u0306 hobojoj da caccia [da kac\u0302ja]. C\u0302e la Helmonta Klostro trovig\u0302as du el tri c\u0302i-specaj instrumentoj en la mondo. Al la votoferitaj instrumentoj kalkulig\u0302as la 19-jarcena citro, la unusola en Pollando trumpeto clarino (klarino) el 1693 farita de Heronymus Starck [stark] kaj ankau\u0306 la 18-jarcenta harpo farita de Se\u0301bastien Erard [sebastjen erar]. La historiaj monumentoj estas prezentataj en la konstanta ekpozicio en la Muzeo de 600-jarig\u0302o sur Jasna Go\u0301ra [jasna gura], (Hela Monto). C\u0302iu renovigita instrumento estis detale dokumentita kaj estos prezentita en speciala gvidkatalog."}]